Tiltale for handel med narkotika, jf. straffelovens 191, stk. 2, jf. § 1, 1. pkt. Påstand om udvisning. Dommen indeholder en omkostningsafgørelse, der er kæret af anklagemyndigheden
Ret: Københavns Byret (1. instans)
Faggruppe: Straffesag — Almindelig domsmandssag
Sagsemner: Narkotika;

Københavns Byret

Adv. AOK 0100-71282-00020-13

DOM
afsagt den 7. august 2013

SS 1-14659/2013
Anklagemyndigheden
mod
Tiltalte   
CPR nr. (Født 1969)
Pt. Københavns Fængsler

Sagens baggrund og parternes påstande.

Der har medvirket domsmænd ved behandlingen af denne sag.

Anklageskrift er modtaget den 19. juni 2013

Tiltalte er tiltalt for

overtrædelse af straffelovens § 191, stk. 2, jf. § 1, 1. pkt.
ved forud for den 10. februar 2013 i københavnsområdet fra en pt. ukendt
medgerningsmand at have modtaget ca. 11,5 kg. amfetamin med henblik på
videreoverdragelse, hvoraf tiltalte til en pt. ukendt medgerningsmand overdrog
ca. 6 kg. amfetamin, ligesom tiltalte herefter, den 10. februar 2013 ca. kl.
17.00, placerede de resterende i alt 5,5 kg. amfetamin i en bagageboks i
bagageopbevaringen på Københavns Hovedbanegård, Banegårdspladsen 7 i
København, alt med henblik på videreoverdragelse.

Anklagemyndigheden har nedlagt påstand om fængselsstraf.

Anklagemyndigheden har endvidere nedlagt påstand om, at der hos tiltalte i
medfør af straffelovens 75, stk. 2, konfiskeres 5,498 kilo amfetamin (koster 1-
6) samt emballage med amfetaminrester (koster 11-18).

Anklagemyndigheden har endvidere nedlagt påstand om, at tiltalte i medfør af
udlændingelovens 49, stk. 1, jf. § 24, nr. 2, udvises med indrejseforbud for
bestandig, jf. § 32, stk. 2, nr. 5.

Tiltalte har erkendt sig delvist skyldig, idet han har erkendt at have placeret ca.
5,5 kg amfetamin i bagageboksen Tiltalte har nægtet sig skyldig i at have
modtaget og videreoverdraget yderligere ca. 6 kg. amfetamin.

Tiltalte har ikke protesteret mod konfiskationspåstanden.



Side
2/7

Tiltalte har ikke protesteret mod udvisningspåstanden.

Forklaringer.

Der er afgivet forklaring af tiltalte og vidnet kriminalassistent Vidne.

Tiltalte har til retsbogen afgivet følgende forklaring:

”…
Tiltalte forklarede, at han kom til Danmark i starten af januar 2013. Han kom
fra Holland og tog til Danmark via Sverige. Han havde besøgt en ven i
Holland. Tiltalte bor i Odense i et kolonihavehus hos sin kæreste, Person 1.
Der bor ikke andre i huset. Tiltalte og Person 1 tog til København i starten af
februar. I København boede de hos nogle af Person 1's venner og 4-5 nætter på
Dan-hostel. Den 10. februar 2013 hentede tiltalte tasken med amfetamin i nær-
heden af Christiania. Tiltalte fik tasken af en person, Person 2. Tiltalte havde
mødt Person 2 på Christiania, hvor de havde drukket sammen de aftener, hvor
tiltalte var i København. Tiltalte kendte ellers ikke Person 2. Tiltalte havde for-
talt Person 2, at han havde økonomiske problemer, fordi hans pung var blevet
stjålet, og at han manglede penge til rejsen hjem til Island. Person 2 spurgte,
om tiltalte ville hjælpe ham, og han sagde, at tiltalte ville få 5.000 kr. for at
hente en taske. De talte ikke om, hvad der var i tasken, men tiltalte havde en
mistanke om, at det var noget ulovligt. De aftalte, at tiltalte skulle placere
tasken i et skab på Hovedbanegården dagen efter.

Forevist sagens bilag 19, foto side 2, bekræftede tiltalte, at det er ham på
fotoet, der forlader Danhostel den 10. februar 2013 kl. 10.57. Han var på vej
ud for at mødes med Person 2 på Christiania. De mødtes i nærheden af
Christiania, hvor tiltalte fik overleveret tasken. Derefter tog tiltalte ud for at
besøge sin ven, Person 3 i Tårnby. Han havde tasken med, men kan ikke
huske, hvor han gjorde af tasken, da han var derude. Han var nok i Tårnby lidt
over middag. Tiltalte var der nogle timer.

Forevist sagens bilag 23-1, teleoplysninger fra den 10. februar 2013 vedr. Tlf
nr., forklarede tiltalte, at han formentlig havde den pågældende telefon med.
Det er Person 1's telefon. Det kan godt passe, at han var hos Person 3 i ca. 4
timer. De drak og røg noget hash sammen. Person 3 sov, da han kom, så det
var Person 4's datter, der lukkede ham ind. Det er Person 4's og Person 3's
søsters lejlighed. Tiltalte kan ikke huske, om Person 3's søster var i
lejligheden.

Forevist sagens bilag 6-2, overvågningsfotos fra Tårnby Station den 10.
februar 2013 kl. 16.25, bekræftede tiltalte, at det er fotos af ham og Person 3.
Tiltalte er iført tophue og bærer tasken med amfetamin. De var på vej til
Christiania for at tilbringe aftenen der, men tog først ind til Hovedbanegården.
Tiltalte havde ikke fortalt Person 3, hvad han havde i tasken.



Side
3/7

Forevist sagens bilag 6 og 6-1, overvågningsfotos fra Hovedbanegården,
forklarede tiltalte, at Person 3 lånte ham 1.000 kr., da tiltalte ikke havde nogle
penge. Tiltalte ville betale dem tilbage til Person 3, når han havde fået betaling
for at aflevere tasken. Tiltalte håbede på at få pengene samme aften. Person 3
spurgte ikke hvorfor, tiltalte skulle aflevere tasken i boksen. Tiltalte tror, at
han lånte penge af Person 3 til boksen, men han er ikke sikker. Han fik en
polet, som han lagde i lommen. Det var aftalen, at tiltalte skulle aflevere
poletten næste dag et bestemt sted i et parkanlæg i nærheden af Istedgade.
Tiltalte havde poletten i lommen, til han lagde den på det aftalte sted i et træ.
Tiltalte ved ikke hvem, der skulle hente poletten. Pengene ville tiltalte få på et
senere tidspunkt, når han og Person 2 mødtes på Christiania. Tiltalte ved ikke,
hvor længe tasken skulle ligge i bagageboksen. Person 3 var ikke med i parken
den næste dag.

Efter at de havde været på Hovedbanegården, hentede de Person 1 og tog
herefter alle til Christiania. Person 3 spurgte ikke til indholdet i tasken, og
tiltalte husker ikke, at de talte om indholdet. Tiltalte havde selv kigget i tasken
og set, at der var nogle poser med hvidt stof. Han så lidt på dem og rørte ved
poserne, men han kan ikke huske, om han åbnede en af dem. Tiltalte kan ikke
huske hvilke tanker, han gjorde sig om stoffet. Han havde røget meget.

Forevist sagens bilag 15, foto side 2, forklarede tiltalte, at han ikke har set de
tomme poser før. Foreholdt, at hans dna er fundet på en af poserne, forklarede
han, at han ikke husker at have rørt ved poserne.

Foreholdt sagens bilag 10-2, afhøringsrapport af 6. maj 2013, side 2, 4. sidste
afsnit, hvoraf fremgår, at tiltalte skulle have forklaret, at han åbnede en af
vacuumposerne for at afprøve indholdet, forklarede tiltalte, at han godt kan
have forklaret sådan, men han ved ikke, om det er rigtigt. Det kan også godt
være, at han har forklaret, at det var koffein og ikke amfetamin, der var i
tasken, men han kan ikke huske, om han testede stoffet.

Foreholdt samme rapport, hvoraf fremgår, at tiltalte skulle have forklaret, at
han lukkede posen igen med en vacuummaskine, der lå i tasken, har tiltalte
forklaret, at han ikke kan huske, at han har forklaret sådan, og han husker
ikke, om det er rigtigt. Han har ikke sagt, at han har åbnet flere poser, og han
tror ikke, at det er rigtigt. Han har heller ikke sagt, at han smed
vacuummaskinen væk, og han tror ikke, at det er sket.

Foreholdt samme rapport side 3, 3. og 4. afsnit, forklarede tiltalte, at han ikke
har forklaret sådan om vacuummaskinen til politiet. Han kan ikke forklare,
hvorfor politiet har skrevet sådan. Det er noget vrøvl.

Da tiltalte fik tasken af Person 2, tog han ikke til Hovedbanegården med det
samme, fordi aftalen var, at den skulle afleveres om aftenen. Tiltalte regnede
først med, at det var hash, der var i tasken, men undervejs til Tårnby kiggede   



Side
4/7

han i tasken og så, at der var poser med hvidt stof i tasken. Han tænkte ikke
over, at det var et problem at have tasken med ud til Person 3.

Tiltalte hørte ikke efterfølgende fra Person 2, og han mødte ham ikke. Han ved
ikke hvorfor.

Forevist sagens bilag 15, side 2, forklarede tiltalte, at han godt kan have set de
tomme poser, der lå i siderummet i tasken, idet han fandt en nøgle til tasken i
sidelommen. Han husker ikke, at han rørte ved nogle af poserne. Han lagde
nøglen tilbage i sidelommen.

Forevist bilag 11, side 2, koster 102, forklarede tiltalte, at han ikke husker at
have haft kuverten på sig ved anholdelsen den 16. februar 2013, og han kender
ikke noget til den. Han vil ikke afvise, at han havde kuverten på sig, da han
altid har et stykke papir på sig til at blande hash på. Han genkender ikke den
pågældende kuvert og ved ikke, hvad det er for nogle tal, der er skrevet på
kuverten.

Adspurgt af forsvareren forklarede tiltalte, at aftalen med Person 2 lød på, at
han skulle placere tasken i boksen ved aftenstid. Person 2 skulle finde boksen
ved hjælp af poletten, der havde et nummer. Tiltalte kan ikke huske, om han
havde testet stoffet, men han blev klar over, at det var amfetamin, da han
åbnede tasken. Han tog poserne ud for at se nærmere på dem. Tasken var låst,
men nøglen lå i en sidelomme. Det havde tiltalte ikke fået at vide, og det var
heller ikke meningen, at han skulle åbne tasken. Tiltalte vidste måske godt, at
det var alvorligt, da han så indholdet og overvejede også at smide tasken væk,
men han var bange for at få problemer med Person 2, hvis han smed den væk.
Tiltalte kendte ikke Person 2 særlig godt, og havde kun mødt ham et par
gange. Tiltalte har set på billeder hos politiet for at udpege Person 2. Tiltalte
har været med politiet ude for at vise, hvor poletten var anbragt. Tiltalte har
kun set de 5.5 kg. amfetamin, der var i tasken, da den blev fundet. Han kender
ikke noget til de øvrige 6 kg. Tiltalte har ikke overdraget noget amfetamin til
nogen. Tiltalte hørte ikke mere til Person 2.
…”

Vidnet kriminalassistent Vidne har til retsbogen afgivet følgende forklaring:

”…
Vidnet forklarede vedr. bilag 15-1-1, Kriminalteknisk erklæring vedrørende
brudfladesammenligning af plastikposer, at han har foretaget en undersøgelse
af nogle plastposer. Der var tale om nogle poser, hvor toppen var klippet eller
skåret af, og nogle toppe fra poser. Han har sammenlignet alle pose-stykker
med hinanden for at se, om posestykkerne passede sammen. Undersøgelsen er
foretaget med lup og mikroskop. Undersøgelsen viste, at 2 af toppene passede
sammen med 2 af poserne. I erklæringen side 3 er vist et billede af brudfladen
på 2 af posestykkerne. Posestykkerne er lagt på et lys-



Side
5/7

bord og fotograferet med et kamera, der er monteret på en søjle over lysbor-
det. De 4 andre posestykker, der både var toppe og større poser passede ikke
sammen med andre posestykker. Vidnet har prøvet alle kombinationsmulig-
heder. En vacuummaskine er typisk 30-40 cm i bredden og 12 cm i højden.
Dybden er vilkårlig. En del af posen lægges ind i et lille rum midt i maskinen,
hvorefter låget på maskinen lukkes ned. Maskinen suger herefter luften ud af
posen, og varmepåvirkningen fra en elektronisk strøm smelter overfladen på
posen, så den lukkes ved sammensvejsning.
…”

Oplysningerne i sagen.

Det fremgår af sagen, at politiet på Københavns Hovedbanegård den 11. feb-
ruar 2013 kl. 14.15 blev kontaktet af en tolder fra SKAT, der havde fundet en
taske med ca. 5,5 kg. amfetamin i en bagageboks på Hovedbanegården.

Stoffet blev efterfølgende testet og opvejet til 5,498 kg. amfetamin. Stoffet var
fordelt i 6 vaccuumpakninger, der lå i en gul nettopose. Pakningerne indeholdt
henholdsvis, 1.038,1, 1.026,3, 1.036,7, 1.037,4, 1.037,5, og 322,0 gram
amfetamin.

I en sidelomme i tasken fandtes 8 posestykker (KT 11-18). KT 11, 13, 15 og
17 var hele tomme vaccuumposer, som manglede den ene ende. KT 12, 14, 16
og 18 var afklippede toppe fra poser. Af erklæring af 3. juni 2013 fra
Retskemisk Afdeling fremgår, at der i alle 8 posestykker er fundet rester af
hvidt pulver med spor af amfetamin og caffein.

Af kriminalteknisk erklæring af 12. marts 2013 vedrørende brudsammenlig-
ning af posestykkerne fremgår, at 2 af poserne (KT 7 og KT 13) er identifi-
ceret til at have siddet sammen med 2 af toppene (KT 8 og KT 12), idet der
ved undersøgelse og sammenligninger er konstateret overensstemmende
bredder, materialer og brudflader. Det kan udelukkes, at de øvrige poser og
toppe (KT 9, 10, 11 og 14) har siddet sammen, idet brudfladerne og bredden
ikke passer sammen.

Af retsgenetisk erklæring af 18. marts 2013 fremgår, at der på kanten af et af
posestykkerne (KT 11) er fundet dna-materiale fra mere end to personer,
hvoraf mindst én person er af hankøn. Dna-profilen for det påviste biologiske
spor taler for, at en del af det undersøgte dna stammer fra tiltalte. Dna-profilen
for materialet er beregnet til at være 1.000.000 gange mere sandsynlig, hvis en
del af det undersøgte dna stammer fra tiltalte, end hvis ikke en del af det
undersøgte dna stammer fra tiltalte.

Personlige oplysninger.

Tiltalte har om sine personlige forhold forklaret, at han inden anholdelsen
havde arbejde på Island som automekaniker med eget værksted. Han var på   



Side
6/7

ferie i Danmark. Tiltalte har familie, herunder 9 børn, på Island. Tiltalte har
ikke familie i Danmark.

Tiltalte er ikke tidligere straffet.

Tiltalte har under sagen været frihedsberøvet fra den 16. februar 2013.

Rettens begrundelse og afgørelse.

Ved tiltaltes erkendelse og de i øvrigt foreliggende oplysninger er det bevist, at
tiltalte er skyldig i overensstemmelse med tiltalen for så vidt angår de ca. 5,5
kg. amfetamin, som tiltalte har erkendt at have anbragt i bagageboksen.

Tiltaltes forklaring om, at han havde fået tasken med amfetaminen overdraget
på Christiania af en person, Person 2, tilsidesættes som utroværdig. Retten
lægger herved vægt på, at tiltalte har afgivet skiftende forklaringer, og at det
forkommer usandsynligt, at en person, som tiltalte ikke kendte i forvejen
skulle overlade ca. 5,5 kg. amfetamin til tiltalte uden nogen former for
sikkerhed. Retten lægger endvidere vægt på, at hverken stoffet eller poletten i
de efterfølgende dage blev afhentet. Retten lægger derfor til grund, at tasken
med indhold tilhørte tiltalte, og at tiltalte derfor har spillet en langt mere
væsentlig rolle end blot at tranportere stoffet fra Christiania til Hovedbane-
gården.

Selv om der er fundet rester af hvidt pulver med spor af både amfetamin og
caffein på de posestykker, der lå i taskens sidelomme, og at tiltaltes dna er
fundet på et af posestykkerne, finder retten ikke, at der er ført det til dom-
fældelse i en straffesag fuldt tilstrækkelige bevis for, at disse posestykker har
indeholdt 6 kg. amfetamin på et tidspunk, hvor tiltalte har været i besiddelse af
tasken.

Med disse bemærkninger findes det alene med sikkerhed bevist, at tiltalte har
gjort sig skyldig i overtrædelse af straffelovens 191, stk. 2, jf. l, 1. pkt. for så
vidt angår de i anklageskriftet anførte ca. 5,5 kg. amfetamin.

Straffen fastsættes til fængsel i 7 år, jf. straffelovens 191, stk. 2, jf. § l, l . pkt.

Retten har ved strafudmålingen lagt vægt på mængden og arten af det
omhandlede stof.

Påstanden om konfiskation tages i medfør af den påberåbte bestemmelse til
følge som nedenfor bestemt.

Da udvisning ikke vil være i strid med Danmarks internationale forpligtelser,
tager retten i medfør af de påberåbte bestemmelser påstanden om udvisning til
følge som nedenfor bestemt, jf. udlændingelovens § 26, stk. 2.



Side
7/7

Da tiltalte er blevet frifundet i ikke uvæsentligt omfang, findes statskassen at
burde betale halvdelen af sagens omkostninger som nedenfor bestemt.

Vedrørende fastsættelsen af salæret til den beskikkede forsvarer, advokat Mads
Kjær Jensen, bemærkes, at retten ikke har fundet grundlag for at ophæve det
til retsbogen den 18. april 2013 meddelte rejseforbehold. Retten har herved
lagt vægt på, at merudgifterne i givet fald ville bestå i udgifter til rejsetid,
kørselsrefusion og udlæg på i alt 27.169,96 kr. + moms. Disse udgifter kan
ikke anses at udgøre et relativt beskedent beløb sammenholdt med udgifterne
til salær i øvrigt på 30.400 kr. + moms. Retten har endvidere lagt vægt på, at
advokat Mads Kjær Jensen ikke tidligere har været forsvarer for tiltalte, og at
sagen ikke har en karakter, der taler for, at netop advokat Mads Kjær Jensen er
beskikket for tiltalte. Tiltalte findes herefter ikke at have en rimelig begrundet
interesse i beskikkelse af netop advokat Mads Kjær Jen-sen fremfor en
advokat med kontor i rimelig afstand fra Københavns Byret.

Thi kendes for ret:

Tiltalte straffes med fængsel i 7 år.

Hos tiltalte konfiskeres 5,498 kilo amfetamin (koster 1 -6) samt emballage
med amfetaminrester (koster 11-18).

Tiltalte udvises af Danmark med indrejeseforbud for bestandig. Fristen for
indrejseforbuddet regnes fra den 1. i den førstkommende måned efter udrej-
sen eller udsendelsen.

Tiltalte skal betale sagens omkostninger. Af salæret på 30.400 kr. + moms   til
den beskikkede forsvarer, advokat Mads Kjær Jensen og et tidligere udlagt
salær på 13.200 kr. + moms til den tidligere beskikkede forsvarer, Advokat,
udredes halvdelen endeligt af tiltalte og resten af statskassen.

Dommer